SET ปิดบวก 9 จุด รับปัจจัยตปท. หลังเฟดชะลอขึ้นดอกเบี้ย แนะจับตาบจ.ประกาศงบ
SET ปิดบวก 9 จุด รับปัจจัยตปท. หลังเฟดชะลอขึ้นดอกเบี้ย แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,641.73 จุด บวก 9.13 จุด หรือ 0.56% มูลค่าการซื้อขาย 5.79 หมื่นล้านบาท
31 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,641.73 จุด บวก 9.13 จุด หรือ 0.56% มูลค่าการซื้อขาย 5.79 หมื่นล้านบาท
10 หุ้นดันดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นตามตลาดต่างประเทศ หลังจากที่ปัจจัยนอกประเทศคลี่คลายลง โดยธนาคารกลางสหรัฐ (เฟด) ได้ผ่อนคลายนโยบายการเงิน ทั้งการส่งสัญญาณชะลอการปรับขึ้นอัตราดอกเบี้ย และหยุดการปรับลดงบดุล
ส่วนตลาดบ้านเราขณะนี้ยังไม่ได้มีปัจจัยใหม่เข้ามา แต่ก็พร้อมที่จะบวกได้หลังการเลือกตั้งมีความชัดเจน ซึ่งจากสถิติก่อนการเลือกตั้งหุ้นมักจะปรับตัวขึ้น นอกจากนี้ผลประกอบการของบริษัทจดทะเบียนที่ออกมาไม่ได้ดีมาก แต่ก็ไม่ได้ห่างจากที่คาดการณ์มาก รวมทั้งเงินบาทแข็งค่าด้วย ซึ่งมาช่วยหนุนให้ Fund Flow ไหลเข้า
สำหรับแนวโน้มการลงทุนในวันพรุ่งนี้ (1 ก.พ.) น.ส.จิตรา กล่าวว่า ตลาดฯคงจะย่ำฐานบริเวณ 1,650 จุดระยะหนึ่งก่อน ซึ่งสัปดาห์หน้าก็จะมีการทยอยประกาศผลประกอบการของบริษัทจดทะเบียนออกมามากขึ้น ซึ่งหุ้นก็อาจจะเคลื่อนไหวไปตามงบฯของแต่ละตัว
พร้อมให้แนวรับ 1,630 จุด ส่วนแนวต้าน 1,650-1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
KBANK  มูลค่าการซื้อขาย 3,557.36 ล้านบาท ปิดที่ 200.00 บาท เพิ่มขึ้น  7.00 บาท
PTT    มูลค่าการซื้อขาย 3,002.67 ล้านบาท ปิดที่  48.50 บาท เพิ่มขึ้น  0.25 บาท
PTTGC  มูลค่าการซื้อขาย 2,278.48 ล้านบาท ปิดที่  68.00 บาท เพิ่มขึ้น  0.50 บาท
AOT    มูลค่าการซื้อขาย 2,097.39 ล้านบาท ปิดที่  69.00 บาท ลดลง   0.75 บาท
IVL    มูลค่าการซื้อขาย 1,976.10 ล้านบาท ปิดที่  48.00 บาท เพิ่มขึ้น  1.75 บาท
 
ตลาดหุ้นเอเชีย
